
• Crvena ruta Klinča Sela - Goli Vrh - Repišće - Gornji Desinec - 
Vlaškovec - Novo Selo Okićko - Sveti Martin pod Okićem - Klinča Sela 

• Plava ruta Sveta Nedelja - Galgovo - Gornja Zdenčina - Kupinec - 
Ašpergeri - Rakov Potok - Sveta Nedelja 

Preuzmite kartu 



Klinča Sela - Goli Vrh - Repišće - 
Gornji Desinec - Vlaškovec - Novo Selo Okićko - 
Sveti Martin pod Okićem - Klinča Sela 

Sveta Nedelja - Galgovo - Gornja Zdenčina - 
Kupinec - Ašpergeri - Rakov Potok - 
Sveta Nedelja 

M 1:60000 


Crvena ruta 

Klinča Sela - Goli Vrh - Repišće - Gornji Desinec - Vlaškovec - Novo Selo Okićko - Sveti Martin pod 
Okićem - Klinča Sela, 38 km 

Od brijega do brijega, od sela do sela, sa Plešivičkom gorom i Okić-gradom kao na dlanu 

Plava ruta 

Sveta Nedelja - Galgovo - Gornja Zdenčina - Kupinec - Ašpergeri - Rakov Potok - Sveta Nedelja, 44 km 
Od svetonedeljskih i samoborskih vidikovaca do prostranih oranica i nizinskih šuma klinčaselskog Pokuplja 

Karta 13 — Crvena ruta 

^ tzzz.hr/biciklisticke-karte/karta-1 3/crvena-ruta 


Od brijega do brijega, od sela do sela, sa Plešivičkom gorom i Okić-gradom kao na dlanu 
Preuzmite kartu 


Start: Klinča Sela, Cilj: Klinča Sela, Dužina: 38 km 
Ukupni uspon: 770 m, Najviša točka: 355 m 
Vrijeme vožnje: 4 h 
Težinski faktor: 4/5 
Podloga: Asfalt, makadam 

Odmorišta: Repišće, Vlaškovec, Novo Selo Okićko, Sveti Martin pod Okićem, Galgovo 

Tehnički opis rute 

1. Početak biciklističke rute u središtu Klinča Sela na parkiralištu pored trgovine Konzum. 

2. Y raskrižje, skrenite lijevo u smjeru Tržića. 

3. Y raskrižje, skrenite lijevo u smjeru Golog Vrha. 

4. Goli Vrh. Y raskrižje, skrenite desno za Repišće. 

5. Y raskrižje, skrenite lijevo pratite putokaz Repišće - Kozlikovo. 

6. Repišće. Na raskrižju skrenite lijevo za Stankovo. U povratnom dijelu crvene rute na ovom mjestu 
skrenite ponovo lijevo uzbrdo za Gonjevu i Novo Selo Okićko. 

7. Y raskrižje, skrenite lijevo za Gornji Desinec. U povratnom dijelu crvene rute na ovom mjestu skrenite 
isto lijevo za Repišće. 

8. Y raskrižje, skrenite desno u Livadarsku ulicu. 

9. Raskrižje. Skrenite desno u Ulicu A. Starčevića prema središtu Gornjeg Desinca. 

10. Gornji Desinec. Y raskrižje, nastavite ravno prema sjeveru i Vlaškovcu. 

11. Y raskrižje, držite lijevu stranu. 

12. Y raskrižje, držite lijevu stranu. 

13. Y raskrižje, skrenite desno u središte Vlaškovca. 

14. Vlaškovec. Y raskrižje, skrenite lijevo prema Orešju Okićkom. 

15. Y raskrižje, držite lijevu stranu. 

16. Y raskrižje, skrenite lijevo prema Podgrađu Podokićkom. 

17. Galgovo. Raskrižje skrenite desno prema Drežniku Podokićkom. 

Klinča Sela - Goli Vrh - Repišće - Gornji Desinec - Vlaškovec - Novo Selo Okićko - Sveti Martin pod 
Okićem - Klinča Sela 

Od brijega do brijega, od sela do sela, sa Plešivičkom gorom i Okić-gradom kao na dlanu 

Crvena biciklistička ruta vrlo je pitoreskna i atraktivna, ali i pomalo zahtjevna za vožnju obzirom na veći broj 
dosta jakih uzbrdica i konstantnih uspona posebno u dijelu uspona do Repišća, pa potom do Vlaškovca i na 
kraju prelijepog vidikovca na Zagreb, Novog Sela Okićkog. Ipak, dobro kondicijski pripremljeni ili pak uz 
dovoljno stanki za predah na lijepim vidikovcima sigurni smo da ćete razmišljati kao i mi, da se svaki dio 
uloženog napora višestruko isplatio u panoramskim pogledima na idiličan, seoski krajolik. 




Iz središta Klinča Sela 1 na parkiralištu pored trgovine Konzum možete parkirati automobil, a potom odmah 
krenuti do semafora na raskrižju Stare karlovačke ceste i dalje Samoborskom ulicom prema sjeveru i 
naselju Vujčeci. Ubrzo prolazite pored kapelice-poklonca Sv. Ivana i na raskrižju 2, te na 1 km od početka 
rute skrenite lijevo cestom u smjeru Tržića. Ovo je cesta s lijepim pogledom na Plešivicu i mnogo uređenih 
obiteljskih kuća i okućnica. Nastavite cestom nizbrdo kroz dolinu preko dva mostića i ubrzo uzbrdo ulazite u 
Tržić. Na Y raskrižju 3, na 2.7 km od početka crvene rute skrenite lijevo za Goli Vrh cestom koja se uskoro 
pretvara u makadamski put. Makadamom lagano nizbrdo vozite kroz šumu, ljeti punu hladovine, mira i 
tišine. Kraći makadamski dio ceste u dužini oko 1.2 km ubrzo završava kraj nekoliko vikendica na rubu 
šume. Nastavite vožnju uz kapelicu Pohođenja BI. Djevice Marije do središta mjesta Goli Vrh s nekoliko vrlo 
lijepo očuvanih tradicijskih kuća i dvorišta. Na raskrižju u selu 4, na 5.2 km od početka rute skrenite desno 
asfaltnom cestom za Repišće. Nakon 700 m vožnje na sljedećem Y raskrižju 5 skrenite lijevo prema 
Repišću prateći putokaznu ploču Kozlikovo-Repišće, dok se desno vodi ceste s putokaznom pločom 
Kozlikovo-Beter. Ruta se dalje počinje jače uspinjati. Lijevo uz cestu nogometno je igralište s reflektorima i 
nekoliko obiteljskih kuća. Odavde je lijep vidik lijevo na Plešivicu i desno na srednjevjekovni Okić-grad. 
Nakon uspona izlazite na greben brijega s lijepim pogledom na okolicu. Od proljeća do ljeta na ovom dijelu 
rute ističu se žitna polja bogata makovima. Na 9.0 km od početka rute nalazite se u Repišću. Lijevo uz 
cestu prolazite pored Seoskog turizma odnosno restoran-izletišta Pri Naceku. Prolazite i uz Župni dvor u 
Repišću, sagrađen 1981. godine, kada je u njemu sagrađena i kapela Sv. Križa. Na raskrižju 6, u centru 
mjesta je trgovina i okretište autobusa. Ovdje skrenite lijevo nizbrdo prema Stankovu. Nakon kratkog 
spusta, potom mostića na cesti i kratkog uspona dolazite do raskrižja 7, na 10 km od početka rute. 

Nastavite lijevo cestom u smjeru Gornjeg Desinca. Nedaleko raskrižja je Kušaonica kupinovog vina 
Brankica Škvorc (Vlaškovec 86). Vozeći nizbrdo Stankovskom ulicom, prema jugu, prolazite uz caffe bar 
List i ulazite u dolinu potoka Orejovec. Uskoro ulazite u Gornji Desinec. Na Y raskrižju 8, na 13.4 km od 
početka rute skrenite desno iz Stankovske u Livadarsku ulicu. Na raskrižju 9 Livadarske i Ulice A. 
Starčevića skrenite desno prema središtu Gornjeg Desinca, prolazite pored groblja i lijevo cestom dolazite 
u središte mjesta. Na 14.6 km od početka rute na središnjem ste Trgu Sv. Ivana u Gornjem Desincu, gdje je 
i crkva Sv. Ivana Krstitelja sagrađena 1891. g. Crkva je građena u duhu neogotike, a inventar crkve je iz 
17./18. st. 10 Nastavite desno Ulicom Andrije Novosela u smjeru Vlaškovca. Prolazite pored Desinečkih 
podruma Prve plešivičke vinogradarsko-vinarske zadruge. Na Y raskrižju 11, na 15.3 km od početka rute, 
skrenite lijevo cestom uz kapelu Sv. Vida. Odmah lijevo uz cestu nakon raskrižja je Vinogradarstvo i 
vinarstvo ŠKOC, te ulazna ploča u Prhoč. Vozite se Vinogradarskom ulicom. Prolazite Y raskrižje 12 
lijevom stranom pored Vinarije obitelji Španić. Rutom dalje nastavite uzbrdo prema Vlaškovcu grebenskom 
cestom s predivnim pogledima na Plešivicu i vinorodne obronke sa mnoštvom kuća za odmor i vinskih 
klijeti. Na Y raskrižju 13, 18 km od početka rute, nastavite desno prema središtu Vlaškovca. Lijevo smeđi, 
turistički putokazi vode za Plešivičku vinsku cestu. U Vlaškovcu na Y raskrižju 14 držite lijevu stranu i 
nastavite vožnju prema Orešju Okićkom. Usput prolazite pored Vinarije Franjo Gregorić. Ubrzo dolazite do 
Y raskrižja 15 i držite lijevu stranu vozeći se kroz Orešje Okićko uz dosta lijepih vikendica, ali i dobro 
očuvanih, iako čini se napuštenih starih, tradicijskih kuća. U samom Orešju, na nizbrdici lijevo uz cestu 
izvor je pitke vode. Lokalno stanovništvo i vikendaši preporuča ga za okrijepu i osvježenje. Dobro je vidljiv s 
ceste, ukoliko malo usporite vožnju na nizbrdici. Vozeći i dalje cestom nizbrdo rutom prolazite uz Lovački 
dom Fazan (lijevo uz cestu) i nastavljate u smjeru Stankova. Na 23 km od početka rute prolazite pored 
groblja i kapele Sv. Fabijana i Sebastijana novijeg datuma gradnje sa sačuvanim starim oltarom. Ubrzo 
dolazite na Y raskrižje 7, gdje ste već ranije prošli crvenom kružnom rutom. Još jednom skrenite lijevo za 
Repišće. U Repišću na raskrižju 6 skrenite ponovo lijevo i nastavite strmo cestom uzbrdo do Novog Sela 
Okićkog. Vozite se grebenskom cestom kroz mjesto Gonjeva (dalje od ceste je također izvor vode). Ubrzo 
ulazite u Novo Selo Okićko i prolazite pored župne crkve Svete Marije Okićke. S ovog vidikovca predivan je 
pogled na okolicu i grad Zagreb u daljini. O ovoj crkvi nacionalnog spomeničkog značaja, župi i selu više 
pročitajte u dijelu teksta kulturne znamenitosti na ruti. Od crkve se lagano nizbrdo cestom spustite kroz 



selo. S lijeve strane ceste je lijepa kapela-poklonac Gospe Lurdske iz 1904. g. Na Y raskrižju još uvijek na 
jakoj nizbrdici, na 26.3 km od početka rute, skrenite lijevo u smjeru Gornje Purgarije, dok se desno odvaja 
cesta za Donju Purgariju. Nakon nizbrdice dolazite na grebensku cestu koja je nevjerojatan vidikovac, jer 
lijevo kao na dlanu vidite ruševine srednjevjekovnog Okić-grada, a zastanete li i okrenete se unazad, s ove 
točke gledišta zadiviti će vas Plešivička gora i njena razvedenost. Ubrzo nakon skretanja na nizbrdici lijevo 
uz cestu u zaselku Kufrini prolazite pored kapelice Srca Isusova iz 1913. g. Slijedi strmi spust cestom kroz 
Gornju Purgariju. Oprez u vožnji kroz selo! Nastavite do Y raskrižja 16, na 28.6 km od početka rute, gdje 
skrenite lijevo i dalje nizbrdo u smjeru Podgrađa Podokićkog. Nakon mostića slijedi kraća uzbrdica prema 
Podgrađu Podokićkom, a na T raskrižju nalazi se kapela-poklonac Majke Božje Lurdske. Ruta ovdje skreće 
desno i dalje nizbrdicom za Dolec Podokićki. Ubrzo dolazite u Sveti Martin pod Okićem. Skretanjem s rute 
D možete cestom od Svetog Martina pod Okićem, prateći planinarsku markaciju, kroz Podgrađe i Domoviće 
(na kraju naselja je jak izvor), preko zaseoka Donji Gorički, te kolnim putem lijevo do planinarskog doma 
pod Okićem (405 m). Nastavite li crvenom rutom u Svetom Martinu pod Okićem prelazite dva mostića 
preko potoka Konščica, a desno uz cestu prolazite i uz osnovnu školu. Na raskrižju u mjestu, na 30.7 km 
od početka rute skrenite desno prema Galgovu. Na uzvisini iznad raskrižja upečatljiva je župna crkva 
Svetog Martina Biskupa. Posjet crkvi toplo preporučamo, jer je pravi povijesni i arhitektonski raritet ovih 
krajeva. Stara je 800 godina i ima jedinstven, osmerokutni toranj. Okoliš crkve s vrlo lijepo održavanim 
travnjakom doprinosi ljepoti ugođaja. Crkva je otvorena vikendom za izletnike i planinare koji pohode Okić 
ili uz najavu. Nedaleko crkve moguće je okrijepiti se i opskrbiti u trgovini. Isto možete učiniti i nakon strmog 
uspona od Svetog Martina pod Okićem do Galgova u buffetu ‘Veseli Pero’. Središtem Galgova 17 dominira 
kapela Sv. Roka smještena na istoimenom trgu. Kratki predah i osvježenje, po želji, prije nastavka puta 
predlažemo u Galgovu. Na raskrižju u Galgovu skrenite desno u smjeru Konošića. Do kraja rute nije još 
puno, a ruta vodi ugodnom cestom stalno nizbrdo kroz lijepe ruralne krajolike okolice Zagreba. U 
Konošićima nastavite Ulicom bana Josipa Jelačića prema Drežniku Podokićkom. Ubrzo prolazite kroz 
Drežnik Podokićki istoimenom Drežničkom ulicom. Vozeći se cestom nizbrdo brzo ćete ući i u Kozline 
(desno uz cestu). Nastavite ravno cestom sve do Klinča Sela, gdje u samom središtu mjesta ova prelijepa, 
brežuljkasta, kružna, panoramska biciklistička ruta završava. Puni ste dojmova i sve bi opet ponovo! 

Najprije se dobro odmorite, sredite dojmove o svemu viđenom i naravno, spremno dođite i neki sljedeći put, 

Kultumo-povijesne i prirodne vrijednosti na/u blizini rute: 

• Stari grad Okić, Klake (vidi plavu rutu) 

• Kapela Pohođenja Blažena Djevice Marije, Goli Vrh - današnja nova kapelica, čija je gradnja 
započela 2008. godine, nalazi se na području župe Klinča Sela - Zdenčina, na istom mjestu na 
kojem se još davne 1668. godine spominje istoimena kapela. 

• Kapela Sv. Fabijana i Sebastijana, Stankovo - prvi put spominje se u vizitaciji 1642. g., drvena je, 
sagrađena u znak zahvalnosti mještana Stankova i Orešja što su po zagovoru sv. Fabijana i 
Sebastijana spašeni od kuge. Iza 2. svj. rata kapela je srušena, sačuvano je jedino zvono, nešto 
podnih pločica te lijep, stari oltar. Nova kapela završena je i blagoslovljena 1992. g., a uređeno je i 
groblje koje je i nekad bilo na tom mjestu. 

• Kapela sv. Matije, Popov Dol - iz 1736., pokraj nekadašnjeg župnog dvora u mjestu Popov Dol. 
Danas se obnavlja u nadležnosti Konzervatorskog odjela Ministarstva kulture RH. Selo Popov Dol 
1911. god. stradalo je u nesretnom klizanju terena u kojem je i nestalo, te je za unesrećene iste 
godine započela izgradnja novog sela - Novo Selo Okićko, koje je jedinstven primjer seoskog 
urbanizma s početka 20. st. u Hrvatskoj. 

• Župa sv. Marije pod Okićem (nekada zvana Okićka Sveta Marija) smještena je na jugoistočnim 
obroncima Plešivice, podno starog Okić-grada. Župu čine sela: Beter, Gonjeva, Donja i Gornja 
Purgarija, Kozlikovo, Okićka Sv. Marija (Novo Selo Okićko), Orešje, Poljanica, Repišće, Stankovo i 


Tržić, dok naselja Klinča Sela, Goli Vrh, Zdenčina i Crna Mlaka danas pripadaju župi Svetog Josipa 
Radnika sa sjedištem u Klinča Selima. 

• Župna crkva Sv. Marije Okićke, Novo Selo Okićko spominje se usred ograđenog groblja 1622. g., 
obnavljana je tijekom 17. st. Prilaz crkvi riješen je stepenicama i ulaznim portalom u prostor cinktora 
oko crkve. Osobitu vrijednost portala čine skulpture povrh zabata: dva klečeća anđela i skulptura 
Blažene Djevice Marije iznad grba obitelji Erdody, koju okružuju na zidu naslikane glave anđela. 
Uklesana 1691. g. te način oblikovanja visoke kvalitete ukazuju na stil zagrebačkog kipara 
Komersteinera. Oko 1700. g. crkva je imala 6 oltara. Godine 1704. crkva je obnovljena, a 1740. g. 
srušeno je staro gotičko svetište i sagrađeno je novo. Kameni pod, koji stoji i danas, postavljenje 
zajedno s propovjedaonicom 1762. g. Unutrašnjost crkve cjelovito je obnovljena 1888.-1893. g. po 
nacrtima Augusta Posilovića u izradi slikara Ferde Quiquereza, biljnom ornamentikom u intenzivnim 
bojama. Glavni je oltar sv. Marije, dva bočna oltara su sv. Vida i sv. Josipa, te tri rokoko bočna oltara 
iz 1770. g. sv. Križa, sv. Ante i sv. Barbare. U crkvi je i lijepa rokoko oslikana propovjedaonica (Krist 
pastir) i slikom Sv. Marije Okićke (premještena 1995. g.). Orgulje su s kraja 19. st. Sačuvana je i 
kasnorenesansna kamena slobodnostojeća škropionica i uzidana ukrašena motivom latica cvijeta i 
križa. Crkva je obnovljena 1987. g. i ima nacionalnu spomeničku vrijednost. Župni ured Repišće, uz 
najavu na tel. 01 6294 200. 

• Kapela-poklonac Gospe Lurdske, Novo Selo Okićko (lijevo uz cestu prema G. Purgariji), podignuta je 
1904. god. na mjestu nekadašnje veće kapele Trpećeg Isusa, koja je nestala tijekom 19. st. 

• Crkva sv. Martina biskupa, Sveti Martin pod Okićem - najstariji dio ove župne crkve ima snažno 
podnožje poligonalnog tornja i nekada je služilo kao kula, a vjerojatno i kao osmatračnica. Na njega 
se, u neobičnom slijedu, nadovezuje svetište i tijelo crkve. Crkva je temeljito obnovljena i proširena 
između 1642. i 1649. godine. Na južnom portalu stoji natpis o posvećenju crkve 1649. g. Neke 
klesarske radove izveli su majstori koje su Erdodyji doveli iz Kranjske, a koji su radili za njih i na 
crkvama u Jastrebarskom, Volavju i Plešivici. Jedinstven osmerokutni toranj-zvonik izazvao je toliko 
oduševljenje, da se ponavljao u gotovo svim okolnim crkvama (Sv. Mariji pod Okićem, franjevačkoj 
crkvi u Jastrebarskom, Majki Božjoj u Dolu, grkokatoličkoj crkvi u Sošicama). Krajem 19. st. toranj 
dobiva limenu kapu. Sa sjeverne strane crkve 1709. g. prigrađena je poligonalna kapela Gospe 
Snježne. Oltar Gospe Snježne i orgulje nabavljeni su u drugoj polovici 19. st. Ovo je jedna od 
najstarijih crkava na području Samobora. Crkva je obnavljana 1925., 1938., 1969. i 1976. Crkva je u 
obnovama dosta izgubila na vrijednosti interijera, 1970-tih uklanjaju se stariji historicistički oltari sv. 
Martina i bočni oltar sv. Josipa, a i zamjenjuju se novim, dok svetište dobiva mramorni oltar. Župni 
ured uz najavu na tel. 01 3382 161. 

• Posebni ornitološki rezervat Crna Mlaka (RAMSAR) - površina 625 hektara, 1905. godine iskrčena je 
šuma i izgrađeni su šaranski ribnjaci. U središnjem dijelu Crne Mlake uređen je vrlo lijep park s 
ukrasnim vrstama drveća i grmlja, a prvi vlasnik Kornellius Zvvilling podigao je dvorac Ribograd u stilu 
bečke secesije. Ribnjaci privlače ptice, te je močvarno područje Crne Mlake vremenom zaštićeno i 
proglašeno rezervatom flore i faune. Ornitolozi bilježe mnoge ptičje vrste, oko 98 vrsta vezanih na 
vodena staništa i 74 šumske vrste. Neke zaštićene ili rijetke vrste ptica koje se ovdje zadržavaju 
tijekom većeg dijela godine su: orao štekavac, orao kliktaš, riječni galebovi, crne rode, gnjurci, čaplje, 
šljuke i razne vrste pataka - npr. patka njorka. Godine 1980. Crna Mlaka proglašena je Posebnim 
ornitološkim rezervatom i pod državnom je zaštitom, a od 1993. je i na popisu močvarnih staništa 
međunarodnog značaja RAMSAR-a (iz 1971. g.). Svojevrsni zaštitni znak Crne Mlake je patka 
njorka. Tijekom ljeta i rane jeseni najveće okupljalište ove vrste pataka u srednjoj Europi upravo je 
Crna Mlaka. Tel. za kontakt uz najavu: 01 6283 453, 6283 533, fax: 01 6281 682, www.crna-mlaka.t- 
com.hr i Zavod za ornitologiju HAZU, Zagreb. 


Smještaj i ugostiteljska ponuda na/u blizini rute (vidi i plavu rutu): 


• Obiteljsko poljoprivredno gospodarstvo CIBAN - MALEŠIĆEV HIS, Pavlovčani 12c, Jastrebarsko, 
(smještaj: sobe 6/2), tel. 098 365 986, 099 514 7622; www.cibandrago.com 

• REŽEKOV PODRUM (K. Režek), Plešivica 39, Jastrebarsko - (smještaj: sobe 5/2 i 1/3), tel. 01 6294 
836 ; 091 56 46 240 ; www.rezek.hr 

• Malo gospodarstvo KOLARIĆ, Plešivičko Hrastje 24, Jastrebarsko - (smještaj: 16 soba sa 4+: 3/4, 
5/3, 7/2 i 1/1) i Restoran “Šumski dvor”, Ivančići bb, Gorica Svetojanska, tel. 01 6281 865; 098 9827 
245; 098 670 765, www.kolaric-vina.hr 

• Vinarstvo ŠPANIĆ, Prhoć 35, Jastrebarsko - (smještaj: sobe 3/2, 4/3, 1/1), tel. 01 627 9069, 
www.spanic.hr 

• Vinska kuća JANA, Prodin dol bb, Jastrebarsko - (smještaj: sobe 10/2), tel. 01 6287 372 ; 098 9787 
438, www.jana.hr 

• Restoran IVANČIĆ, Plešivica 45, Jastrebarsko, tel. 01 6293 303, www.restoran-ivancic.hr 

. Izletište KLET POLJANICA, Plešivička bb, Jastrebarsko, tel. 01 6293 021, 098 717 432 

• Izletište-restoran PRI NACEKU, Repišće 55, Klinča Sela, tel. 01 6294 271 

• Seljačko domaćinstvo OSLAKOVIĆ, Prekrižje Plešivičko 6, tel. 01 6293 118, 098 969 4738, 
www.domacinstvo-oslakovic.hr 

• Seljačko domaćinstvo SIROVICA, Prekrižje Plešivičko 2, tel. 01 6293 120, 098 593 604 

Servisne informacije: 

• Turistička zajednica grada Jastrebarskog, Strossmayerov trg 4, 10450 Jastrebarsko, tel. 01 6272 
940, info@tzgj.hr; www.tzgj.hr 

• Općina Klinča Sela, Karlovačka cesta, 10450 Jastrebarsko, tel. 01 6288 028, 6289 899, www.klinca- 
sela.hr 

• Župni ured Klinča Sela (Svetog Josipa Radnika), Kolodvorska 31, tel. 01 6289 260 

• Župa Svete Marije pod Okićem (Rođenja BDM) - Župni ured Repišće, Repišće 42b, tel. 01 6294 200, 
www.svmarija-okic.com 

• Župni ured Kupinec (Uznesenja BDM), Kupinec 84, tel. 01 6295 005 

• Župni ured Sveti Martin pod Okićem, Sv. Martin pod Okićem 35, tel. 01 3382 161, www.zupa- 
svetimartin.hr 

• Dom zdravlja Jastrebarsko, Ul. kralja Tomislava 29, Jastrebarsko, tel. 01 6281 282, 6281 504 

• Ambulanta-dom zdravlja Zdenčina, M. Gupca bb, Donja Zdenčina, tel. 01 6289 012 

• Policijska postaja Jastrebarsko, I. Brlić Mažuranić 1, Jastrebarsko, tel. 01 6281 033 

• Benzinska postaja PETROL, Karlovačka cesta bb, Goli Vrh, tel. 01 6273 253 

• B.N.Z. Trgovina d.o.o. benzinska postaja, Kolodvorska 74, Klinča Sela, tel. 01 6288 269, 6289 821 

• Bankomati Klinča Sela: PBZ (Konzum centar); Raiffeisen Bank (Centar Pub, Karlovačka 28a); ŽABA 
(Fresh d.o.o., Karlovačka 9) 

• Bike Shop & Servis “Protea Jaska”, Radnička cesta 27, Jastrebarsko, tel. 01 6272 908, 
www.proteajaska.com 

• Biciklistički servis Bađek, Kolodvorska 18, Jastrebarsko, tel. 01 6283 043 



Karta 13 — Plava ruta 

tzzz.hr/biciklisticke-karte/karta-1 3/plava-ruta 


Od svetonedeljskih i samoborskih vidikovaca do prostranih oranica i nizinskih šuma klinčaselskog Pokuplja. 
Preuzmite kartu 


Start: Sveta Nedelja, Cilj: Sveta Nedelja, Dužina: 44 km 
Ukupni uspon: 500 m, Najviša točka: 335 m 
Vrijeme vožnje: 3-4 h 
Težinski faktor: 3/5 
Podloga: Asfalt 

Odmorišta: Svetonedeljski Breg, Konščica, Galgovo, Kupinec, Ašpergeri (vidikovac na Zagreb), Rakov 
Potok 

Tehnički opis rute 

1. Početak biciklističke rute na parkiralištu u središtu Svete Nedelje, odakle krenite lijevo u Ulicu 
Vladimira Nazora prema Svetonedeljskom Bregu. 

2. Kratak, ali vrlo strm uspon zavojitom cestom. Ovisno o kondiciji vozite ili gurajte bicikl. 

3. T raskrižje nastavite ravno. Lijevo se odvaja biciklistička ruta “Po svetonedeljskim bregima i ravnici” s 
biciklističke karte broj 3 tz Zagrebačke županije iz 2005. g. 

4. Strm i zavojit spust po uskoj, novoasfaltiranoj cesti za Kladje. Potreban oprez pri spuštanju. 

5. R askrižje, nastavite lijevo u smjeru Galgova. Oprez prilikom skretanja. 

6. Y raskrižje, nastavite lijevom stranom. U raskrižju je kapela Sv. Josipa - vidikovac i skretanje s rute A 
za Klake i Etno kuću pod Okićem. 

7. Y raskrižje, nastavite lijevom stranom prema središtu Galgova. Spoj s crvenom rutom karta 13 iz oba 
smjera Dolec Podokićki i Drežnik Podokićki. 

8. Oprez na raskrižju sa Karlovačkom cestom. Nastavite ravno u smjeru Gornje Zdenčine. 

9. Y raskrižje, nastavite lijevo u smjeru Kupinca. Skretanje s rute B desno vodi prometnijom cestom do 
izlaza za autocestu i do Donje Zdenčine - Seljačkog turizma Šimanović. 

10. T raskrižje, skrenite lijevo u smjeru naselja Maretići i Cupari. 

11. Y raskrižje, skrenite lijevo u smjeru naselja Ašpergeri. 

12. T raskrižje, skrenite lijevo u smjeru Horvata i Rakovog Potoka. Oprez pri skretanju! 

13. Raskrižje kod željezničke pruge, nastavite ravno u smjeru Rakovog Potoka. 

14. Oprez na raskrižju sa Karlovačkom cestom, nastavite ravno u smjeru Mala Gorica. 

15. T raskrižje, lijevo odvojak ceste/puta - biciklističke rute “Po svetonedeljskim bregima i ravnici” s 
biciklističke karte broj 3 tzzž iz 2005. g. Također, lijevo se skreće za Šetnicu Sv. Marije Magdalene do 
istoimene kapelice na brijegu. Skretanje s rute C za Adrenalinski park. 

16. Y raskrižje, skrenite desno i 300 m dalje ponovo skrenite lijevo. U raskrižju je caffe bar Kolonada. 

Od svetonedeljskih i samoborskih vidikovaca do prostranih oranica i nizinskih šuma klinčaselskog Pokuplja 

Plava biciklistička ruta vodi vas po bregovima svetonedeljskog i klinčaselskog područja, gdje se susreće sa 
crvenom rutom. 

Sveta Nedelja je najmlađi grad Zagrebačke županije, smješten 17 km zapadno od Zagreba. Prostire se na 
oko 42 km 2 s ukupno 14 naselja i oko 20.000 stanovnika. Gradić je živopisan odmah na prvi pogled, po 




crkvi Presvetog Trojstva, ali i zelenom Svetonedeljskom Bregu gradskom vidikovcu, šetnici, ali i 
popularnom stambenom i vikendaškom mjestu. Značajna je i blizina rijeke Save s nizinskim predjelima - 
jezerima i ribnjacima Rakitje, Orešje, Strmec i Kerestinec, velikim potencijalom u turističkoj i sportsko- 
rekreacijskoj budućnosti grada Sveta Nedelja. Važan je i kompleks dvorca Erdody s prostranim parkom i 
zemljištem uz dvorac smješten u Kerestincu, a tu je jedinstven Adrenalinski park u Jagnjić Dolu, do kojeg 
vode i uređene gradske šetnice Kozjak i Svete Marije Magdalene. Toliko za početak i kratak informativni 
uvod, jer Svetu Nedelju i njene vidikovce i brege najbolje ćete upoznati u istraživanju na biciklu ili šečući, 
stoga krenite redom u ritmu koji vam najviše odgovara i u odabiru onog što vam se najviše sviđa. 

Ruta započinje u središtu Svete Nedelje, gdje na parkiralištu uz zgradu Poglavarstva grada Sveta Nedelja i 
turističke zajednice na Trgu Ante Starčevića možete ostaviti automobil. 1 Sa parkirališta krenite lijevo u 
Ulicu M. Stilinovića i još jednom lijevo u Ulicu Vladimira Nazora, kojom na početku lagano, a poslije vrlo 
strmo počinje težak uspon cestom na Svetonedeljski Breg. Ruta je zamišljena tako da bude nakratko teška 
odmah na početku vožnje, dok ste još svježi i puni elana, jer vožnja svetonedeljskim krajem ne bi bila ono 
pravo, a da ne otkrijete ljepote panoramskog pogleda sa Svetonedeljskog Brega. Nakon 700 m od početka 
plave rute dolazite do raskrižja s Ulicom Sopot. Na raskrižju je oznaka za dvije šetnice, Kozjak i Svete 
Marije Magdalene. Na raskrižju nastavite ravno uzbrdo. 2 Na 1.3 km od početka rute na T raskrižju s 
raspelom lijevo uz cestu završava strmi uspon na Svetonedeljski Breg, a plava ruta dalje nastavlja ravno 
nešto užom, asfaltnom cestom sa panoramskim pogledom za pamćenje. Zastanite okruženi livadama i 
voćnjacima na hrptu Svetonedeljskog Brega gdje pogled seže u daljinu na sve četiri strane svijeta. Na 
Samobor “med gorami”, na rijeku Savu u nizini, na krovove svetonedeljskih kuća, na Medvednicu, Zagreb, 
kao i na dvorac Mokrice i brežuljke u susjednoj Republici Sloveniji. U nastavku vožnje rutom, uz još jedan 
laganiji uspon proći ćete pored nekoliko očuvanih tradicijskih kuća, ali i dosta zemljišta za prodaju. Na 2.3 
km rute dolazite na T raskrižje 3, na kojem se s lijeve strane spaja put, ujedno i biciklistička ruta “Po 
svetonedeljskim bregima i ravnici” s Karte 3 biciklističkih ruta tz Zagrebačke županije. Na ovom mjestu 
nastavite ravno u smjeru Kladja. Ubrzo počinje strm i zavojit spust 4 po uskoj, novoasfaltiranoj cesti. Oprez 
je potreban cijelo vrijeme spusta! Na spustu možete i nakratko zastati, jer pogledi na okolicu su i dalje vrlo 
lijepi, a proći ćete i pored jedne dobro očuvane, tradicijske kuće s ganjkom. Nakon spusta ulazite u Kladje. 
Vozite asfaltnom cestom uz šumu i livade sve do raskrižja sa glavnom cestom prema Galgovu, na 5.2 km 
od početka rute 5. Na raskrižju je caffe bar “Špinks”. Ovdje skrenite lijevo na prometniju cestu Samobor- 
Kladje-Konščica-Galgovo. Potreban je dodatan oprez na cesti te snaga za savladavanje uzbrdice koja 
slijedi na ruti. Nakon 6.8 km dolazite na Y raskrižje za Galgovo i Molvice (lijevo), a plava ruta nastavlja 
desno u smjeru Galgova. Prolazite pored izletišta “Milečki”, a vozeći se ovim dijelom rute imate predivan 
pogled prema jugu. Na Y raskrižju (7.6 km) 6, uz lijepu kapelu Sv. Josipa, iz 1928. odnosno 1945. g., koja 
ujedno označava i kraj uspona od Kladja možete kratko odmoriti uz lijepi pogled na srednjevjekovni Okić- 
grad, ili prošetati do livada uz kapelu i doživjeti još jedan lijep panoramski pogled na Svetu Nedelju i 
Samobor. Ovdje također možete i desno cestom, skretanjem s rute A doći do sela Klake i Seoskog turizma 
“Etno kuća pod Okićem”, koji nisu daleko. Na isti način možete doći i do planinarskog doma “Dr. Maks 
Plotnikov” i do samih ruševina Okić-grada. Plava ruta na raskrižju nastavlja lijevo glavnom cestom za 
Galgovo. Očekuje vas lagano i ugodno spuštanje u smjeru Galgova. Vozeći se cestom uz livade, kuće, 
šumu, selo Falaščak, dolazite na T raskrižje 10 km od početka rute 7, gdje držite lijevu stranu ceste, jer se 
na istom raskrižju desno cesta spušta do Dolca Podokićkog i lijepe, župne crkve Sv. Martina Biskupa u 
Svetom Martinu pod Okićem, na crvenoj biciklističkoj ruti. Od raskrižja lijevo cestom ulazite u Galgovo. 
Središtem Galgova, Trgom Sv. Roka, dominira istoimena kapela. U blizini je vatrogasni dom i buffet “Veseli 
Pero” ugodan za stanku i okrijepu. Ovo je zaista lijepo brežuljkasto područje izletnički nadasve interesantno 
i motivirajuće, a ugodno za vožnju biciklom. Još davnih dana ove je prostore u svojim zapisima opisao 
geograf, istraživač hrvatske flore i speleolog Dragutin Hire (1853. - 1921.), nazvavši jugoistočni dio 
obronaka Plešivice - Svetomartinsko humlje, s Galgovom (287 m) i Pavučnjakom (202 m). Svetomartinsko 



humlje, smatra Hire, je prostor od potoka Molvice do potoka Okićnice, odnosno od Konščice do Rakova 
Potoka, zgodna informacija obzirom na vožnju baš tim prostorima izletničke okolice Zagreba. Na raskrižju u 
centru Galgova plava ruta nastavlja prema jugu, dok se desno, u smjeru Drežnika Podokićkog, nizbrdo 
cestom spaja crvena biciklistička ruta. Plava ruta od Galgova cestom lagano nizbrdo vodi prema 
Pavučnjaku sa lijepim pogledima na obližnje šume, obrađene njive, žitna polja i na ravnice Pokuplja u 
daljini. Na 12.7 km od početka rute, dolazite do poklonca Sveto Trojstvo iz 1907. godine. Na 16. km vožnje 
rutom stižete na raskrižje sa prometnijom Starom karlovačkom cestom 8. Potreban je oprez! Nastavite 
vožnju ravno u smjeru Gornje Zdenčine uz raspelo i školu s lijeve strane ceste sve do prijelaza željezničke 
pruge na 17.3 km od početka rute. Oprez! Prolazite nadvožnjakom preko autoceste Zagreb -Jastrebarsko- 
Karlovac i ulazite u Gornju Zdenčinu. U Gornjoj Zdenčini na Y raskrižju 9 skrenite desno u smjeru Kupinca. 
Skretanje s rute B desno nazad cestom prema autocesti, te lijevo u samo naselje Donja Zdenčina dovesti 
će vas do Seljačkog turizma Šimanović, gdje je moguće okrijepiti se i odmoriti uz prethodnu najavu, a 
također i noćiti. Na 22. km plave rute ulazite u naselje Kupinec. Ovim pitoresknim naseljem dominira župna 
crkva Uznesenja Blažene Djevice Marije. Crkva je građena u 18. st. i pripada iznimno lijepom tipu crkava 
nazvanom “slatkogorski tip crkava”, po crkvi u Sladkoj Gori (Slovenija). Do ovog tipa crkava u Hrvatskoj 
došlo je iznimnim zalaganjem biskupa Branjuga, a prvi puta se susreće u Pokupskom. Zgodno je s glavne 
ceste skrenuti lijevo na zaobilaznu lokalnu cesticu prema crkvi, potom proći uz mali ribnjak sve do groblja i 
tim okolnim putem izaći ponovo na glavnu cestu i nastaviti lijevo u smjeru Bratine. Vozeći se kroz mjesto 
zgodno je napomenuti daje Kupinec i rodno mjesto poznatog hrvatskog političara i predsjednika HSS-a dr. 
Vladka Mačeka (1879. - 1964.). U Muzeju grada Jastrebarsko uređena mu je u čast Spomen soba. Na 
raskrižju, 25 km od početka rute 10, skrenite lijevo u smjeru sela Maretići i Cupari. Vijugava, pitoreskna, 
grebenska cesta pruža lijepe vidike na guste šume, polja i livade ovog područja. Na Y raskrižju, 26.5 km od 
početka rute 11, skrenite lijevo u smjeru Ašpergera. U središtu Ašpergera, 29 km od početka rute, možete 
odmoriti u parku gdje je i zavjetni poklonac Svetoj Obitelji iz 1907. godine. Na izlasku iz Ašpergera je 
vidikovac s fenomenalanim pogledom na Zagreb i Medvednicu, posebno u sumrak uz prva svjetla gradske 
rasvjete nalik tisućama krijesnica. Odavde ruta nastavlja lagano nizbrdo do raskrižja na 30 km od početka 
rute. 12 Na raskrižju skrenite lijevo u smjeru naselja Horvati i Rakov Potok. Ubrzo prolazite podvožnjakom 
ispod autoceste Zagreb-Karlovac, pa kroz gustu šumu do naselja Horvati. U Horvatima, 32.5 km od 
početka rute 13 prolazite kamenim podvožnjakom ispod pruge i nastavljate ravno cestom uz kuće, livade i 
obrađena polja prema Rakovom Potoku. Nakon 35.6 km rute nalazite se na prometnom raskrižju 14 sa 
Starom karlovačkom cestom u naselju Rakov Potok. Na raskrižju je Benzinska postaja Marimpex, pošta, 
bankomat ŽABA i RBA, te trgovina Konzum (Karlovačka c. 124), a za odmor i okrijepu pogodan je 
simpatičan Caffe bar Babić sa natkrivenom terasom (ljeti ugodna hladovina). Rutu dalje nastavite ravno 
prema naselju Mala Gorica. U Maloj Gorici pored gostionice “Glineni golub” u Ulici Ljudevita Gaja ruta 
nastavlja za Jagnjić Dol. Obližnji Kerestinec s istoimenim dvorcem obitelji Erdody (pod upravom Grada Sv. 
Nedelja - u obnovi), ribnjakom i parkom preko puta kompleksa dvorca, nastao je u 18. st. kao dio posjeda 
vlasnika dvorca. Zanimljiv je naziv mjesta Kerestinec koji dolazi od mađarske riječi “Kereszt” što u prijevodu 
znači križ. Prema predaji, u blizini kerestinečkog dvorca, nekada u vlasništvu hrvatsko-mađarske plemićke 
obitelji, postojala je drvena kapelica svetoga Križa po kojoj je mjesto i dobilo ime. Današnja župa Uzvišenja 
sv. Križa osnovana je 2001. godine. Nastavite vožnju plavom rutom od Male Gorice cestom prema Sv. 
Nedelji i ubrzo dolazite do T raskrižja, na 40 km od početka plave rute 15 gdje vozite ravno. Lijevo se 
odvaja cesta za Šetnicu Sv. Marije Magdalene i vodi do istoimene kapelice na vrhu brijega dalje preko 
Svetonedeljskog Brega kružno do Svete Nedelje. Na ovom mjestu prolazi i biciklistička ruta “Po 
svetonedeljskim bregima i ravnici" sa Karte 3 TZZŽ, također kružno u Svetu Nedelju. Nakon 40.8 km vožnje 
rutom dolazite na raskrižje u Jagnjić Dolu. Skretanje s rute C vodi vas do obližnjeg Adrenalinskog parka 
Sveta Nedelja. Prvi park aktivne, adrenalinske ponude u Zagrebačkoj županiji ima atraktivne sportsko- 
rekreacijske sadržaje: visinski poligon, paintball, cageball, vožnju quadovima, brdskim biciklima, 
streličarstvo, team building poligon i dr. Na raskrižju plava ruta nastavlja ravno cestom prema Brezju. U 



Brezju prolazite pored caffe bara “Kolonada”, gdje skrećete desno 16, a odmah na sljedećem raskrižju 
lijevo u smjeru Svete Nedelje. Uskoro prolazite uz baroknu kapelu Svetog Roka i ulazite u središte Svete 
Nedelje. Pogledajte lijepu župnu crkvu Presvetog Trojstva, stari župni dvor - crkvenjak i predahnite u 
jednom od zgodnih caffe barova na glavnom svetonedeljskom trgu. 

Kulturno-povijesne i prirodne vrijednosti na/u blizini rute: 

• Župna crkva Presvetog Trojstva, Sveta Nedelja - župa se prvi put spominje 1334., a ponovo 1501. g. 
U 16. st. crkva je stradala te je obnovljena na temeljima starije crkve. Crkva je obnavljena i povećana 
1740. - 1743., a 1768. - 1786. crkva je izgrađena gotovo od temelja (svetište, sakristija, lađa i 
zvonik). 1793. g. izgrađen je cinktor i groblje oko crkve. Godine 1811. obnovljena je unutrašnjost 
crkve uz oslikvanje svetišta. Glavni oltar je iz 1811. g., bočni oltar Majke Božje čuva kamenu 
skulpturalnu grupu s prikazom Pieta iz starije crkve. Propovjedaonica i orgulje su iz Celja (1800. g.) 
Na mjestu gdje je nekada bio ulaz u bočnu kapelu obitelji Erdody nalazi se nadgrobna ploča s 
latinskim natpisom. 1943. g. u svetištu je postavljen vitraj sa slikom Sv. Tri kralja. Crkva je obnavljana 
iznutra 1986., a 1990-tih i izvana. Župni ured uz najavu na tel.: 01 3370 755. 

• Kapela sv. Roka, Sveta Nedelja - spominje se 1668. g., a današnji izgled poprima 1728. g. Kapela je 
primjer skladne barokne građevine pravokutnog tlocrta s pravokutnim svetištem i malim zvonikom 
iznad pročelja iz 1927. g. Najveća vrijednost kapele je impresivan, barkoni oltar sv. Roka iz 1751., u 
cjelosti obnovljen, a vrijedni su također i propovjedaonica i orgulje (1799.), djelo poznatog slovenskog 
graditelja Antona Scholza. Kamena ograda oko kapele sačuvana je iz 1934. g. Župni ured tel.: 01 
3370 755. 

• Srednjevjekovni Okić-grad, Klake - vjerojatno je najstariji utvrđeni grad na ovim prostorima, iako se u 
dokumentima spominje tek 1193. godina, vjeruje se daje i znatno stariji. Pažnju plijeni njegova 
promišljeno odabrana srednjevjekovna, obrambeno-strateška pozicija na stijeni visoko iznad doline 
kojom prolaze glavni putevim prema Sloveniji i Karlovcu. Utvrda je bila nepravilnog tlocrta s 
istaknutom valjkastom kulom kraj ulaza, a unutar zidina bila je podignuta i romaničko-gotička kapela. 
Grad je bio središte okićkog vlastelinstva, a prvi su mu gospodari bili knezovi Okićki (Jaroslavići, prvi 
poznati vlasnik Jaroslav). Ivan Okićki sudjelovao je i proslavio se u obrani ovih područja od Tatara, za 
što mu je kralj Bela iv. daje povelju za podizanje još jedne utvrde Lipovac (1251.), a dovršena je 
1283. godine. U 13. st. gospodari Okića su knezovi Babonići, potom banska obitelji Frankopan, kada 
postaje i bansko sjedište, a veliki kardinal i kraljev kancelar Toma Bakač Erdody kupuje grad 1493. 
godine. Danas je popularno izletište, planinarsko središte i alpinističko penjalište. 

• Kapela sv. Roka, Galgovo - spominje se 1642. g. kao drvena kapela sv. Fabijana i Sebastijana. 
Uskoro preuzima ime sadašnjeg zaštitnika, a nova zidana kapela podiže se od 1668.-1678. g. 

Kapela se proširuje 1765., dok je 1820. obnovljena i podignut je novi zvonik, također i 1901. Svodovi 
i dio vertikalnog zida oslikani su krajem 18. st. zidnim slikama unutar polja u štuko okvirima. U 
svetištu su teme iz života sv. Roka. U crkvi je dobro izvedena iluzionistička arhitektura, na zidu 
apside oslikan je iluzionistički oltar, te oslići bočnih oltara. Na svodovima lađe prikaz je starozavjetnih 
tema u duhu klasicizma iz 1901. g. slikara Ivana Goszara. U kapeli je djelomično sačuvan inventar iz 
vremena gradnje: glavni oltar iz 19.st. s dvije skulpture sv. Pavla i sv. Petra iz 18.st. i oltarnom palom 
slikara Zlatka Priče iz 1934. g., dva neogotička bočna oltara uz trijumfalni luk, orgulje iz 1831. g., 
polikromna propovjedaonica trbušastog oblika nekada lijepo koloristički i slikovno ukrašena, te 
originalna bravarija na vratima. Uz južno pročelje sačuvana je nadgrobna ploča donatora iz 1829. g. 
Župni ured Sv. Martin pod Okićem, uz najavu na tel. 01 3382 161. 

• Crkva Uznesenja Blažene Djevice Marije, Kupinec - prvi spomen župe je 1547. g., drvena crkva 
spominje se 1622. g., a na njenom mjestu nova crkva 1633. g. Zidana barokna crkva gradi se 1680. 
g., kada se ponovo spominje i župa. Crkva pripada iznimno lijepom tipu crkava nazvanom 


slatkogorski tip crkava, po crkvi u Sladkoj Gori (Slovenija). Crkva ima bogato oblikovan i prostorno 
razveden interijer, u središnjem dijelu natkriven kupolom, svetište češkim svodom. Prva obnova crkve 
je 1846. g, a 1860. g. crkva dobiva novi toranj (zvonik), dok sat na tornju dobiva u obnovi 1879. g. 

Iste je godine crkva i ponovo oslikana. U apsidi svetišta prikazano je Uznesenje B.D.M. u tri kružna 
uokvirena polja. Od starijeg inventara je samo propovjedaonica (kasnobarokni-rokoko ukrasi), te 
jedne od najstarijih orgulja u ovom kraju iz 1752. g., obnovljene 1879. g. Glavni oltar je tipa 
tabernakul. Tri bočna oltara zamijenjena su s dva novopodignuta historicistička, sv. Antuna i sv. 

Franje Ksaverskog (1879./1926. g.). Crkva je obnovljena 1926. g. kada je postavljen treći bočni oltar 
Sedam žalosti B.D. Marije. Župni ured uz najavu na tel.: 01 6295 005. 

• Muzej i galerija Jastrebarsko - info centar, Vladka Mačeka 1, tel. 01 6283 991 (uz najavu), 
www.tzgj.hr. Smješten je u preuređenoj zgradi stare gradske vijećnice iz 1826. godine. Muzej ima 
povijesnu i etnografsku zbirku, zbirku obrta, Spomen sobu dr. Vladka Mačeka, vinoteku i galeriju 
slika. 

• Posebni ornitološki rezervat Crna Mlaka (RAMSAR), tel. 01 6283 453, 6283 533, fax: 01 6281 682, 
www.crna-mlaka.t-com.hr (vidi crvenu rutu) 

Smještaj, ugostiteljska i zabavna ponuda na/ u blizini rute: 

• Hotel -restaurant BABYLON***, Dr. F. Tuđmana 5, Novaki, tel. 01 3371 500, www.babylon.hr (23 
sobe) 

• Hotel TINA***, Ljubljanska 17, Brezje, tel. 01 3379 866, www.hotel-tina.hr (9 soba) 

• Seoski turizam ETNO KUĆA POD OKIĆEM, Podokićka ulica 40, Klake, tel. 01 3382 335, 098 9288 
773, www.etno-kuca.hr 

• Seosko gospodarstvo SLAVAGORA, Vincekov put 13, mob. 098 978 3204, www.seoski-turizam- 
slavagora.hr 

. Planinarski dom DR. MAKS PLOTNIKOV (pod Okićem, 411 m), tel. 01 3361 758, 091 5130 224 
domar Stjepan Jandrečić (smještaj uz najavu, 14 kreveta) 

• Seljački turizam ŠIMANOVIĆ, Ulica Karla Vodopića 7, 10452 Donja Zdenčina, tel. 01 6288 102, 6289 
096, 091 513 1748, www.simanovic.hr (smještaj uz najavu, sobe: 1/2, 1/3 i 1/5) 

• Seoski turizam VALENTINA, Gorica Jamnička 42, tel. 01 6291 515, 091 916 4162 

. Izletište MILEČKI, Dugava 35, Molvice, tel. 01 3382 675, 091 3382 675 

. Buffet VESELI PERO, Trg sv. Roka 3, Galgovo, tel. 01 3382 009 

• Caffe bar BABIĆ, Karlovačka cesta 51, Rakov Potok, tel. 098 479 488, www.cb-babic.hr 

. Adrenalinski park SVETA NEDELJA, Ivanska 23, Jagnjić Dol, tel. 01 3323 601, 091 518 3801, 091 
123 5357, www.adrenalin-park.com;www.paintball-centar.com 

Servisne informacije: 

• Turistička zajednica grada Sveta Nedelja, Trg Ante Starčevića 5, Sveta Nedelja, tel./fax: 01 3373 
919, E-mail: info@svetanedelja.hr; www.svetanedelja.hr 

• Župni ured župe Presvetog Trojstva, Svetonedeljska cesta 18, Sv. Nedelja, tel. 01 3370 755 

• Dom zdravlja Samobor, Gajeva ulica 37, Samobor, tel. 01 3330 700 i Zdravstvena stanica Sveta 
Nedelja, Ribnjak bb 

• Policijska postaja Samobor, Trg kralja Tomislava 6, Samobor, tel. 01 3361 555 

• Benzinska postaja i trgovina Europetrol Sveta Nedelja, Dr. F. Tuđmana 8, tel. 01 3373 333 

• Benzinska postaja i trgovina Europetrol SANT, Dr. F. Tuđmana 6, tel. 01 3372 343 

• Benzinska postaja MM Galon, Kerestinečka cesta, Kerestinec, tel. 01 3371 400 

• Benzinska postaja MARIMPEX, Karlovačka cesta 124, Rakov Potok, tel. 01 6586 041 


Bankomati u Svetoj Nedelji (centar i benzinska postaja): Zagrebačka banka i Raiffeisen Bank (Trg A. 
Starčevića), Privredna banka (Dr. F. Tuđmana 6) 



